# Bonyhay Benjamin

### A Wikipédiából, a szabad lexikonból.

Bonyhay Benjamin (Füzesgyarmat, 1805. október 11. - Mezőberény, 1885. szeptember 9.) ügyvéd és megyei hivatalnok

## [szerkesztés] Élete

Atyja Bonyhay Sándor református lelkész volt; a gymnasiumi s jogi tanfolyamot Debrecenben végezve letette az ügyvédi vizsgát; az 1824–1825. évet, a német nyelv elsajátítása végett Lőcsén tölté. 1826-ban Békés megyében joggyakornok volt. 1827. Mezőberényben jegyzővé választatott; 1845 végén leköszönt hivataláról. 1846-ban a békés-bánáti református egyházmegyében előbb a gyomaendrődi, utóbb a gyulai kerületben iskolai felügyelőnek, 1848. május 9. megyei árvaügyi számvevőnek, 1849 tavaszán árvaügyi főszámvevőnek választatott meg. A világosi fegyverletétel után Mezőberénybe vonult vissza s mint a békés-bánáti református egyházmegye tanácsbirája élénk részt vett a patens elleni küzdelemben.

## [szerkesztés] Munkái

1. A falu birája. Az 1840. országgyűlési ifjuság által alapított népkönyv-kiadó-egyesülettől első jutalomra érdemesített pályamű. Buda, 1846. (Népszerű elbeszélések II.)

2. Népiskolai jutalomkönyv jó gyermekek számára. Szarvas, 1848. (3. bőv. kiadás. Arad, 1863.)

3. Három komának beszélgetése a szabadságról. Debreczen, 1867.

4. Könnyebb egy atyának hat gyermeket eltartani, mint hat gyermeknek egy atyát. Költői elbeszélés.

5. Hasznos mulattató kisebb és nagyobb korú gyermekek számára. Debreczen, 1869.

6. Jótékonyság lantja. U. ott, 1874. (Népies költői beszélyei.)

7. Irányadó az iskolában és az életben. Bpest, 1886. (A négy kiadást ért Népiskolai jutalomkönyv után irva és átdolgozva.)

Népies cikkeket, beszélyt és verseket közölt a következő lapokban: Vasárnapi Ujság (1858–63. 1881.), Divatcsarnok (1859.), Pesti Napló (1886. 155. 157.), Magyarország és a Nagyvilág (1868.), Békés (1875.), Békésmegyei Közlöny (1880. 161–164. sz. 1884. 89. sz.), Vas Gereben Falu Könyvébe (1851.) és Falusi Estékbe (1853–54.), Prot. Népkönyvtárba (1857.), Csokonai Albumba (1861.), Prot. Naptárba (1860. 1876–77. 1883.) és a Néptanítók Könyvébe.

## [szerkesztés] Források

Utóbbi éveiben tájszavak gyűjtésével foglalkozott.

A lap eredeti címe "http://hu.wikipedia.org../../../b/o/n/Bonyhay_Benjamin_6bfc.html"

Kategóriák: Magyar jogászok | Magyar írók

##### Views

- Szócikk
- Vitalap
- Aktuális változat

##### Keresés